Evgenius Episcopus seruus seruorum Dei, dilectis filiis PETRO Abbati Cluniacensi, eiusq. fratribus tam præsentibus quam futuris, regularem vitam professis, in perpetuum. Quæ ab Ecclesiæ Dei fidelibus pro animarum suarum salute ad religiosorum sustentationem rationabili prouidentia statuuntur, in sua volumus stabilitate persistere,  ne prauorum hominum valeant in posterum refragatione turbari, congrua nos conuenit sollicitudine prouidere. Sicut per scriptum nobilis viri Willelmi Matisconensis Comitis, quod nostro conspectui obtulisti eiusdem sigillo impressum, agnouimus, idem W. Comes partim dono pro animæ suæ,  parentum suorum salute, partim venditione, possessionem quandam cum suis appendiciis in burgo Ledonis, quæ vulgo Baerna Monteria vocatur, quæ erat Haimonis Ledonensis Præpositi,  burgensem quendam eiusdem possessionis custodem, data ei concorditer in concambio alia Baerna Monteria, vobis vestrisque successoribus in perpetuum libere habendam concessit. Vos vero pro tanto beneficio sexdecim milia solidorum Cluniacensis Monetę,  quatuor ei dedistis. Cui nimirum donationi,  venditioni Pontia Comitissa vxor ipsius Comitis, Stephanus  Girardus filij eorum, præfatus Aymo præpositus, mater eius  fratres, Gualterius Vicecomes Frotoniaci,  omnes alij, qui in ea possessione aliquid iuris videbantur habere, assensum communiter præbuerunt. Quod vt firmiori stabilitate subnixum consisteret, ipse quoque Wilielmus Comes,  præfata vxor eius,  filij,  omnes alij supradicti iuramento firmarunt, eo videlicet tenore, quod huius concessionis in perpetuum bona fide auctores  defensores existerent. Si quis autem calumniam facere, aut damnum inferre tentauerit, ipsi pro posse suo cōcessionem ipsam per omnia tuebuntur. Proceres quoque terræ eiusdem Comitis, Hugo videlicet de Berziaco, Henricus Grossus,  Iocerandus frater eius, Guillelmus de Neblens, Paganus de Classiaco, Bernardus Paganus, Maiolus Tabutinus,  Stephanus de Basenens, iurauerunt quod si prædicta pactio non teneretur, aut aliquo casu infringeretur, commoniti a fratribus Cluniacensibus Matisconā venirent,  ibidem obsides manerent, donec re pacificata, cum licentia Abbatis Clun. redirent. Guido insuper de Munet, Guillelmus Ioret, G. de Loiseaco,  plures alij, qui in scripto prædicti Comitis continentur, in burgum Ledonis se obsides venturos, quemadmodum alij supradicti, nihilominus iurauerunt. Hanc igitur donationem seu venditionem, dilecti in Domino filij, vobis vestrisque successoribus,  per vos Cluniacensi Monasterio, in quo diuino mācipati estis obsequio, auctoritate Apostolica confirmamus,  futuris perpetuo temporibus ratam manere decernimus. Prohibentes, vt nulli omnino hominum liceat Cluniacense Monasterium super eadem possessione temere perturbare, aut aliquibus molestiis fatigare; sed integra,  ab omni impetitione libera conseruetur eorum, pro quorum gubernatione  sustentatione concessa est, vsibus omnimodis profutura. Si qua igitur in futurum Ecclesiastica, sæcularisue persona hanc nostræ confirmationis paginam sciens, contra eam temere venire tentauerit, secundo tertioue commonita, si non satisfactione congrua emendauerit, potestatis honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore ac sanguine Dei,  Domini Redemptoris nostri Iesu Christi aliena fiat, atque in extremo examine districtæ vltioni subiaceat. Conseruantibus autem sit pax Domini nostri Iesu, quatenus  hic fructum bonæ actionis percipiant,  apud districtum Iudicem præmia æternæ pacis inueniant, Amen. Ego EVGENIVS Catholicæ Ecclesiæ Episcopus ff. [Rota] Ego Albericus Ostiensis Episcopus ff. Ego Imarus Tusculanus Episcopus ff. Ego Hubaldus Presbyter Card. tit. SS. Ioannis  Pauli ff. Ego Guido Presbyter Card. tit. SS. Laurentij  Damasi ff. Ego Hugo Presbyter Card. in Lucina ff. Ego Aribertus Presbyter Card. tit. S. Anastasiæ ff. Ego Iulius Presbyter Card. tit. S. Marcelli ff. Ego Guido Presbyter Card. tit. Pastoris ff. Ego Iordanus Presbyter Card. tit. S. Susannæ ff. Ego Oddo Presbyter Card. S. Georgij ad velum aureum ff. Ego Ioannes Paparo Diaconus Card. S. Adriani ff. Ego Gregorius Diaconus Card. S. Angeli ff. Ego Ioannes Diaconus Card. S. Mariæ nouæ ff. Ego Guido Diaconus Card. S. Mariæ in Porticu ff. Ego Iacintus Diaconus Card. S. Mariæ in Cosmidin ff. Datum Altisiodori per manum Guidonis S. R. E. Diaconi Cardinalis  Cancellarij, VIII. Kal. Sept. Ind. X. Incar. Dominicæ anno MCXLVII. Pontificatus domni Eugenij III. Papæ anno III.